8 का बुद्धि तोहका गोहरावत नाहीं अहइ?
का समुझबूझ ऊँचकी अवाज स तोहका नाहीं बुलावत अहइ?
अउर चौराहे पइ खड़ी रहत ह।
सिंह दुआर क ऊपर गोहराइके कहत ह,
4 "हे लोगो, मइँ तोहका गोहरावत हउँ,
मइ समूची मानवजाति बरे अवाज उठावत हउँ।
तू जउन मूरख बना अहा समुझबूझ सिखा।
6 सुना। काहेकि मोरे लगे कहइ क उत्तिम बातन अहइँ,
7 मेरे मुखे स तउ उहइ निकरत ह जउन फुरइ अहइ,
काहेकि मोरे ओंठन क दुट्ठता स घिन अहइ।
8 मोरे मुँहे स निकलइ वाले सबइ सब्द निआव स पूर्ण अहइ।
ओन मँ स कउनो भी धोका देइ वाला नाहीं अहइ।
अउर गियानी जन बरे उ सबइ सब दोख रहित अहइँ।
उत्तिम सोना नाहीं बल्कि तू मोर गियान ल्या।
11 सुबुद्धि रत्नन मणि माणिकन स जियादा कीमती अहइँ।
12 "मइँ बुद्धि अउर गियान क संग रहत हउँ।
नीक अउर विवेक मोर मीत अहइ।।
13 यहोवा स डरब, बुराई स घिना करब अहइ।
स्वार्थीपन अउर घमण्ड, बुराइ क मारग झुटी मुँह स मइँ घिना करत हउँ।
14 मोर लगे परामर्स अउ गियान अहइ।
मोरे लगे बुद्धि सक्ती अहइ।
15 मोरे ही सहारे राजा राज्ज करत हीं,
अउर सासक नेम रचत हीं, जउन निआउ स पूर्ण अहइ।
धरती क सबइ नीक सासक राज्ज चलावत हीं।
17 जउन मोहसे पिरेम करत हीं, मइँ भी ओनसे पिरेम करत हउँ,
मोका जउन हेरत हीं, मोका पाइ लेत हीं।
18 सम्पत्तियन अउ आदर मोर संग अहइँ।
मइँ खरी सम्पत्ति अउ जस देत हउँ।
19 मोर फल सोना स उत्तिम अहइँ।
मइँ जउन उपजावत हउँ, उ सुद्ध-चाँदी स जियादा नीक अहइ।
सत्य क मारग पइ चलत आवत हउँ।
21 मोहसे जउन पिरेम करतेन ओनका मइँ धन देत हउँ,
अउर ओनकर भंडार भरि देत हउँ।
आपन पुराने करमन स भी पहिले मोका रचेस ह।
23 मोर रचना सनातन काल मँ भइ रहा।
धरती क रचान स पहिले मोर रचान भइ रहा।
अउर न ही पानी क सोता रहेन।
जन्म दीन्ह गवा।
26 धरती क रचना, या ओकर खेत या जब धरती क,
धूल कण रचा गएन, ओसे पहिले मोका रचेस ह।
27 जब यहोवा अकासे क कायम किहे रहा ओहसे भी पहिले मोर अस्तित्व रहा।
जब यहोवा सागार क पइ छितिज रेखा खिँचे रहा ओहसे भी पहिले मोर अस्तित्व रहा।
28 उ जब अकासे मँ सघन बादल टिकाए रहा,
अउर गहिर सागर क पानी स भरे रहा तउ स भी मइँ हुवाँ रहा।
29 जब उ समुद्दर क चउहद्दी बाँधे रहा ताकि पानी ओहसे आगे न चला जाइ मइँ हुवाँ रहा।
जब उ धरती क नेवन रखे रहा ओहेस पहिले मइँ राह।
30 तब मइँ ओकरे संग कुसल सिल्पी स रहेउँ, मइँ दिन-प्रतिदिन आनन्द स पूरिपूर्ण होत चली गएउँ।
ओकर समन्वा हमेसा आनन्द मनावत।
31 ओकर पूरी दुनिया स मइँ आनन्दित रहेउँ।
मोर खुसी समूचइ मानवता रही।
32 "तउ अब, मोर पूतो, मोर बात सुना।
ओ धन्न अहइ जउन जन मोर राह पइ चलत हीं।
33 मोर उपदेस सुना अउर बुद्धिमान बना।
एनकर उपेच्छा जिन करा।
एवं मोर ड्योढ़ी पइ बाट जोहत रहत ह।
अउर उ यहोवा क अनुग्रह पावत ह।
Awadhi Bible: Easy-to-Read Version. Copyright © 2005 Bible League International.
